De nordjyske OL-atleter har allerede markeret sig ved dette års OL. Svømmerne Mie Ø. Nielsen og Viktor Bromer har begge svømmet OL-finaler, Fie Udby Erichsen er klar til semifinalen torsdag i Singlesculler og i dag roer Anne Dsane Andersen sin semifinale i toer uden styrmand. Derudover har også fodbolddrengene Frederik Børsting og Jakob Blåbjerg været i kamp for Danmark, men vi har stadig en masse spændende konkurrencer med deltagelse af nordjyder til gode. Blandt andet skal badmintonspillerne Kamilla Rytter Juhl og Christinna Pedersen snart i aktion. Det samme skal Jan Ø. Jørgensen og Amalie Ringtved Thomsen. Og så slippes Søren Kjeldsen også snart løs på golfbanen. Så der er altså masser at glæde sig til endnu. Og I skal selvfølgelig ikke snydes for en update omkring, hvad de nordjyske atleter laver på femtedagen af OL. ---------------------------------------------------------------------------------------------------------------- Søren Kjeldsen - Golf Det er lige om lidt, at Søren Kjeldsen slår første slag i den olympiske golfturnering, der er på programmet for første gang i mere end hundrede år. Turneringen kan ses fra kl. 12.30 torsdag. Inden turneringen starter, har Søren Kjeldsen selvfølgelig lige været ude at afprøve baneforholdene. ---------------------------------------------------------------------------------------------------------------- Anne Dsane Andersen - Roning Anne har på fornemmeste vis kvalificeret sig til semifinalen i ro-konkurrencen toer uden styrmand. Hun kan følges onsdag kl. 13.40. Når man skal ro semifinale, skal der selvfølgelig masser af energioverskud til. Er det en pakke Nutella vi kan se der? Anne Dsane Andersen er en af de mest aktive nordjyske atleter på de sociale medier. Her viser hun, at man ikke slippe for vasketøjet, selvom man er atlet til et OL. ---------------------------------------------------------------------------------------------------------------- Fie Udby Erichsen - Roning Fie Udby Erichsen roede sig i går i semifinalen i kvindernes singlesculler i overlegen stil. Hun skal kæmpe om en plads i finalen torsdag. ---------------------------------------------------------------------------------------------------------------- Kamilla Rytter Juhl og Christinna Pedersen - Badminton Badminton-pigerne har efterhånden været i Brasilien en lille uges tid. De skal først i kamp torsdag mod et kinesisk par, men inden da, er der lige andre forpligtelser, som skal passes. Kom endnu tættere på OL. Tag med TV2 Nord til Rio ved at tilføje os på Snapchat. Vores brugernavn er "tv2nord"

Opsummering:
De Olympiske Lege i Rio er nået til dag nummer fem. Flere af de nordjyske atleter har været i kamp, og nu slippes Søren Kjeldsen snart løs på golfbanen.